**Espoon työllisyyspalvelut**

**Asiakkaan vakuutusturva työ- tai koulutuskokeilun, valmennuksen ja työvoimakoulutuksen aikana**

Espoon kaupunki on vakuuttanut kaikki lakiin työvoimapalveluiden järjestämisestä perustuvissa työ- ja koulutuskokeiluissa, ryhmä- tai yksilövalmennuksissa ja työvoimakoulutuksissa sekä lakiin kotoutumisen edistämisestä perustuvissa kotoutumiskoulutuksissa olevat asiakkaat työtapaturma- ja ammattitautilain mukaisella tapaturmavakuutuksella Pohjolassa ja kaupungin toiminnan kattavalla vastuuvakuutuksella Lähi-Tapiolassa.

Ei-lakiin perustuvissa työvoimapalveluissa olevat asiakkaat sisältyvät Elinvoiman tulosalueen vapaaehtoiseen tapaturmavakuutukseen Pohjolassa.

Lakisääteinen työtapaturmavakuutus sekä vapaaehtoinen tapaturmavakuutus ovat voimassa kaikkialla maailmassa, mutta vain palvelun aikana. Suosittelemme asiakasta ottamaan oman matkavakuutuksen, joka kattaa matka- ja vapaa-ajan mahdolliset tapaturmat.

Kaupungin vastuuvakuutus on voimassa Euroopassa pois lukien Venäjä, Valko-Venäjä ja Ukraina.

Tiedote työllisyyspalveluiden palvelunsaajien vakuutusturvasta tulee jakaa esim. työkokeilusopimuksen liitteenä työnantajalle. Täydennä siihen omat yhteystietosi ennen lähettämistä.

**Toimintaohje tapaturman sattuessa**

**Jos asiakkaalle on tapahtunut tapaturma palvelun aikana tai matkalla palveluun, vahinkoilmoitus tulee aina tehdä mahdollisimman nopeasti.**

ESSI:n sivulla [Korvauksen hakeminen ja vahinko-ohjeet](https://espoo365.sharepoint.com/sites/Sisaisetpalvelut/SitePages/Vahinko-ohjeet.aspx) löytyy **työllisyyspalveluiden palveluissa** **olevia asiakkaita koskevat linkit ja ohjeet vahinkoilmoitusten tekemiseen kohdasta:**



**Toimi näin, kun saat asiakkaalta tai palveluntuottajalta tiedon palvelussa sattuneesta tapaturmasta.**

1. Jos asiakkaalle on tapahtunut tapaturma työ- tai koulutuskokeilussa, asiakkaan asiantuntija täyttää tapaturmailmoituksen yhdessä asiakkaan kanssa.
2. Jos asiakkaalle on tapahtunut tapaturma valmennuksessa tai työvoimakoulutuksessa, ao. valmennuksesta tai työvoimakoulutuksesta vastaava suunnittelija täyttää tapaturmailmoituksen yhdessä asiakkaan kanssa.
3. Tee ensin vahinkoilmoitus yhdessä asiakkaan kanssa. Ohjaa asiakas sen jälkeen hoitoon. Jos on akuutti hätätilanne, voit ohjata asiakkaan hoitoon saman tien.
4. Jos asiakas on yllä mainittuihin lakeihin perustuvassa palvelussa, voit ohjata asiakkaan joko yksityiseen tai julkiseen hoitoon.
5. Jos asiakas on ei-lakiin perustuvassa palvelussa, voit ohjata asiakkaan julkiseen hoitoon.
6. Kun tapaturmailmoitus on tehty vakuutusyhtiöön, asiakas saa puhelimeensa vireilletulo ilmoituksen. Ohjaa asiakas soittamaan Pohjola Vakuutuksen korvauspalveluun puh. 0100 5330 (avoinna arkisin klo 9–16) ja varmistamaan vahingon korvattavuus. Tapaturmailmoituksen tekeminen ei takaa vahingon korvaavuutta.
7. Kun asiakas on ei-lakiin perustuvassa palvelussa, hän ei saa vireilletulo ilmoitusta. Ohjaa asiakas soittamaan Pohjolan korvauspalveluun ja varmistamaan vahingon korvattavuus.
8. Tee A-TMT merkinnät:
	* yhteistyötahojen yhteydenotot -välilehdelle (URAssa) vahinkonumero ja vahingon tiimoilta pääasiat, jos työnantaja on ollut yhteydessä.
	* asiakkaan tietoihin (A-TMT), jos asiakas ilmoittaa vahingosta, ja kun vakuutusyhtiölle on tehty ilmoitus tapaturmasta/vahingosta.

Ilmoittaminen vaatii vahvan tunnistautumisen, virkailija tunnistautuu omia tunnistautumistietoja käyttämällä. Suosittelemme käyttämään mobiilivarmennetta.

**Mobiilivarmenteen käyttöohje:** [https://espoo365.sharepoint.com/sites/Sisaisetpalvelut/SitePages/Puhelimet-ja-liittym%C3%A4t(1).aspx](https://espoo365.sharepoint.com/sites/Sisaisetpalvelut/SitePages/Puhelimet-ja-liittym%C3%A4t%281%29.aspx?xsdata=MDV8MDJ8fGM0MDU2ZDg4ZDQ2NjRkYzRlYTgzMDhkZDY2MGI1N2NkfDZiYjA0MjI4Y2ZhNTQyMTM5ZjM5MTcyNDU0ZDgyNTg0fDF8MHw2Mzg3Nzg5MjExMjA5NjQxNDR8VW5rbm93bnxUV0ZwYkdac2IzZDhleUpGYlhCMGVVMWhjR2tpT25SeWRXVXNJbFlpT2lJd0xqQXVNREF3TUNJc0lsQWlPaUpYYVc0ek1pSXNJa0ZPSWpvaVRXRnBiQ0lzSWxkVUlqb3lmUT09fDB8fHw%3d&sdata=OVFZWVVoUHcySi9wZmtJdWZYOURvSENZYTg5QVNpQ084THlkc2haZzVzdz0%3d)

Mobiilivarmenteesta: [Mobiilivarmenne | Sähköinen henkilöllisyystodistus | Telia](https://www.telia.fi/kauppa/palvelut/mobiilivarmenne)

**HUOM!**

Vakuutusyhtiön oma vahinkoilmoituspohja on osin meille epäsopiva eikä siihen ole vielä saatu pyydettyjä parannuksia. Linkki vahinkoilmoitukseen <https://hae-korvausta.op.fi/#/ilman-hyvaksyntaa/opiskelijan-tapaturma>

* Seuraa vakuutusyhtiön ohjetta samalla kun teet vahinkoilmoitusta: [Ohje tapaturmasta ilmoittamiseen](https://espoo365.sharepoint.com/sites/Vakuutusasiat/Jaetut%20asiakirjat/Forms/AllItems.aspx?id=/sites/Vakuutusasiat/Jaetut%20asiakirjat/Vakuutustiedot/1.4.2024%20alkaen/Espoon%20kaupunki%20Ty%C3%B6llisyyspalvelut%20vahingosta%20ilmoittaminen.pdf&viewid=394d6624-16ce-4df4-8347-f9a04e83996c&parent=/sites/Vakuutusasiat/Jaetut%20asiakirjat/Vakuutustiedot/1.4.2024%20alkaen)

Ilmoitusta täyttäessä, alussa **valitse ”opiskelija”, ”työvoimakoulutus” ja ”toimistotyökurssi” riippumatta siitä mistä palvelusta on kyse:**



**A-TMT merkinnät:**

Merkitse yhteistyötahojen yhteydenotot -välilehdelle (URAssa) vahinkonumero ja vahingon tiimoilta asiat, jos työnantaja on yhteydessä.

Merkitse asiakkaan tietoihin, jos hän ilmoittaa vahingosta, ja kun vakuutusyhtiölle on tehty ilmoitus tapaturmasta/vahingosta.

**Toimintaohje vastuuvahingon (henkilö- tai omaisuusvahinko) sattuessa**

1. Jos asiakkaalle on sattunut henkilö- tai omaisuusvahinko työ- tai koulutuskokeilussa, asiakkaan asiantuntija täyttää Espoon kaupungin vahinkolomakkeen yhdessä asiakkaan kanssa. Lähetä lomake sähköpostilla ohjeen mukaan
2. Jos asiakkaalle on sattunut henkilö- tai omaisuusvahinko valmennuksessa tai työvoimakoulutuksessa, ao. valmennuksesta tai työvoimakoulutuksesta vastaava suunnittelija täyttää Espoon kaupungin vahinkolomakkeen yhdessä asiakkaan kanssa. Lähetä lomake sähköpostilla ohjeen mukaan.
3. Tee A-TMT merkinnät:
	* yhteistyötahojen yhteydenotot -välilehdelle (URAssa) vahinkonumero ja vahingon tiimoilta pääasiat, jos työnantaja on ollut yhteydessä.
	* asiakkaan tietoihin (A-TMT), jos asiakas ilmoittaa vahingosta, ja kun vakuutusyhtiölle on tehty ilmoitus tapaturmasta/vahingosta.

Linkki vahingonilmoituslomakkeeseen löytyy ESSI:n sivulla [Korvauksen hakeminen ja vahinko-ohjeet](https://espoo365.sharepoint.com/sites/Sisaisetpalvelut/SitePages/Vahinko-ohjeet.aspx) kohdassa:



**Työnantajan ohje**

Tiedote työllisyyspalveluiden palvelunsaajien vakuutusturvasta tulee jakaa esim. työkokeilusopimuksen liitteenä työnantajalle. **Täydennä siihen omat yhteystietosi ennen lähettämistä.**